**Cwrs Uwch - Uned Gyfoes**

**Diwrnod Barddoniaeth**

**Geirfa**

|  |  |
| --- | --- |
| cerdd(i) - *poem(s)* cist - *chest*cynghanedd - *lines of poetry in strict* (cynganeddion) *metre* her(iau) - *challenge(s)* | arwyddair - *motto*bardd (beirdd) - *poet(s)* cyflythreniad - *alliteration*cyfrwng - *medium (of*(cyfryngau) *communication)*gweithdy - *workshop(s)*(gweithdai)prifardd/ *- poet(s) chaired or*prifeirdd *crowned in the National Eisteddfod* |
| hyrwyddo - *to promote*odli - *to rhyme* | amhersonol - *impersonal*goddefol - *passive* |
| mewn da bryd - *on time* y radd eithaf - *the superlative*  | ffrindiau bore oes - *childhood friends* |

**Cyflwyniad**

4 Hydref 2018 ydy Diwrnod Cenedlaethol Barddoniaeth. Ar y dyddiad hwn, bydd ysgolion, colegau, y cyfryngau ac wrth gwrs, beirdd, yn cynnal digwyddiadau i ddathlu ac i **hyrwyddo** barddoniaeth. Un o’r digwyddiadau mwyaf yng Nghymru i ddathlu’r diwrnod ydy’r **Her 100 Cerdd** sy’n cael ei threfnu gan Llenyddiaeth Cymru. Yn yr her, bydd pedwar **bardd** yn cael eu herio i gyfansoddi 100 o gerddi gwreiddiol mewn 24 awr. Bydd gofyn i bob un o’r pedwar bardd ysgrifennu o leiaf un gerdd bob awr i gyflawni’r Her 100 Cerdd **mewn da bryd**. 2018 fydd y chweched tro i’r Her gael ei chynnal; llwyddodd y pum tîm blaenorol i gyrraedd y nod gydag eiliadau’n unig yn weddill. ‘Newid’ ydy thema Diwrnod Barddoniaeth 2018, felly mae’n siŵr y bydd llawer o gerddi’n cael eu cyfansoddi ar y thema honno.

Ond hyd yn oed heb y “Diwrnod Barddoniaeth”, efallai bod **beirdd** a barddoniaeth yn cael lle amlwg iawn yn ein diwylliant yng Nghymru. Meddyliwch am yr Eisteddfod Genedlaethol – seremonïau coroni a chadeirio beirdd ydy uchafbwynt yr ŵyl i lawer o bobl o hyd, ac mae’r un peth yn digwydd mewn degau o eisteddfodau bach ledled y wlad trwy’r flwyddyn. Mae enillwyr y cadeiriau a’r coronau hyn yn dod yn rhyw fath o *superstars,* yn enwedig **Prifeirdd** yr Eisteddfod Genedlaethol. Wedyn mae gennyn ni gystadlaethau barddoni eraill – *Talwrn y Beirdd* yw un o gyfresi mwyaf poblogaidd Radio Cymru ac mae nosweithiau *Stomp* wedi dod yn boblogaidd iawn yn ddiweddar. Cawn ni glywed mwy am y cystadlaethau hyn yn ystod yr uned.

**Siaradwch**

* Pa gerddi dych chi’n eu cofio o’ch plentyndod chi?
* Fyddwch chi’n darllen neu’n gwrando ar farddoniaeth erbyn hyn – yn Gymraeg neu mewn iaith arall?
* Ydych chi wedi bod i weld seremoni’r coroni neu’r cadeirio yn yr Eisteddfod Genedlaethol neu ydych chi wedi gweld y seremonïau ar y teledu?
* Ydy beirdd a barddoniaeth yn cael lle mwy amlwg a chanolog yng Nghymru nac mewn gwledydd/diwylliannau eraill?

**Ymarfer Geirfa**

Mae’r tabl isod yn cynnwys berfau ac enwau. Llenwch y bylchau yn y tabl:

|  |  |
| --- | --- |
| **Enw** | **Berf** |
| casgliad | casglu |
|  | barddoni |
| her |  |
| odl |  |
| cyflythreniad |  |
| dathliad |  |
|  | cynganeddu |
|  | cystadlu |
| newid |  |

**Gwylio, gwrando a siarad 1**

Byddwch chi’n gweld clip fideo yn dangos Rhodri Gomer Davies o’r rhaglen *Heno* a Casia Wiliam, Bardd Plant Cymru, yn ymweld ag Ysgol Dyffryn Cledlyn ar Ddiwrnod Barddoniaeth 2017.

1. Pa eiriau mae Rhodri’n eu defnyddio i ddweud ei fod yn mynd i edrych o gwmpas yr ysgol? Meddyliwch am ffyrdd gwahanol o ddweud yr un peth. Beth sy’n cael ei ddweud yn eich ardal chi?
2. Mae Casia wedi gofyn i’r disgyblion ysgrifennu cymaint o eiriau â phosib sy’n odli gyda “hapus”. Ar ôl gweld mai dim ond un ohonyn nhw sy wedi ysgrifennu “blasus”, mae Casia’n gofyn “dach chi’n **cicio’ch hunain**?”. Llenwch y tabl i ddangos sut basech chi’n dweud bod pobl wahanol yn cicio’u hunain?

|  |  |
| --- | --- |
| Ro’n i’n cicio fy hun | Ro’n ni’n... |
| Byddi di’n... | Byddwch chi’n... |
| Mae e/o’n... | Maen nhw’n... |
| Basai hi’n... |  |

Dych chi’n cofio adeg pan o’ch chi’n “cicio’ch hunan” am wneud neu beidio â gwneud rhywbeth?

1. Pa eiriau sy’n odli gyda “hapus” dych chi’n cofio eu clywed yn cael eu rhestru?
2. Pa lythyren mae Casia wedi gofyn i’r plant ei defnyddio i ymarfer cyflythrennu?
3. Ymarfer cyflythrennu – meddyliwch am enw ac ansoddair i ddisgrifio’r enw hwnnw sy’n dechrau â’r un llythyren ar gyfer pob un o’r llythrennau canlynol:

e.e. G – Gwaith gwych

A: S:

C: T:

D: O:

Ar ôl gweld y fideo eto, atebwch y cwestiynau canlynol:

1. Disgyblion o sawl ysgol sydd wedi dod at ei gilydd yn yr ysgol newydd?
2. Beth mae Casia eisiau i’r plant ei gael allan o’r gweithdai yn yr ysgolion?
3. Beth yw’r cysylltiad rhwng enw’r ysgol ac Eisteddfodau Cenedlaethol Corwen 1919 a’r Wyddgrug 1923?
4. Pam mae Casia’n mynd â chist gyda hi pan fydd hi’n cynnal gweithdai mewn ysgolion?

**Cerdd gan Mererid Hopwood**

Mae Mererid Hopwood yn byw yng Nghaerfyrddin, ond cafodd ei geni a’i magu yng Nghaerdydd. Enillodd hi’r Gadair yn Eisteddfod Genedlaethol 2001 – hi oedd y fenyw gyntaf i wneud hynny. Ddwy flynedd yn ddiweddarach, enillodd hi’r Goron. Yn 2005, hi oedd Bardd Plant Cymru. Yn y gerdd ‘Fy Ardal i’, mae’n sôn am ei dinas enedigol a rhai o’i hatgofion am ei phlentyndod yno.



**Fy Ardal i**

Mi ges i fy ngeni yn ninas Caerdydd,

lle mae strydoedd sy’n siarad dan doeon ynghudd.

Mi ges i fy magu yn ardal Llandaf,

lle mae tai tal sy’n gwylio llif hen afon Taf.

Mi ges i fy nghodi’n sŵn ‘a’ sy’n dweud ‘e’,

lle ‘Cerdiff’ nid ‘Cardiff’ yw enw’r hen dre.

Mi ges i fy swyno rhwng Gwanwyn a Haf

gan flodau coed ceirios yn y caeau mawr, braf.

Mi ges i fy nysgu mewn ysgol Gymraeg,

lle’r oedd tân ym mhob calon dros dafod y ddraig.

Mi ges i wers siomi a gwers tynnu coes,

a chael gwers am gyfrinach gwerth ffrind bore oes.

A phob tro yr af yno, rwy’n gwybod y bydd

llond dinas o groeso’n dweud ‘Deffra! Mae’n Ddydd!’

Mererid Hopwood

**Darllenwch y gerdd ac yna trafodwch y canlynol:**

1. Mae “Mi ges i fy ngeni” yn ymadrodd **goddefol**. Rhestrwch yr holl ymadroddiongoddefol sydd yn y gerdd:
	1. Mi ges i fy ngeni
	2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ch. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
1. Ffordd arall o ddweud yr un peth ydy defnyddio berfau **amhersonol**. Aralleiriwch yr ymadroddion uchod gan ddefnyddio’r amhersonol:
	1. Ganwyd fi
	2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

ch. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
1. Pa eiriau mae’r bardd yn eu defnyddio i sôn am y canlynol:
	1. Yr ‘arcêds’ yng nghanol Caerdydd \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Yr iaith Gymraeg \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. Dyddiau plentyndod \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Mae **arwyddair** dinas Caerdydd yn y gerdd. Beth yw’r arwyddair hwnnw? Ydych chi’n gwybod beth mae’n ei feddwl?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Siaradwch**

* Ydych chi’n dal i fyw yn yr ardal ble gaethoch chi eich magu?
* Ydych chi’n dal mewn cysylltiad â rhai o’ch ffrindiau bore oes?

**Gwylio, gwrando a siarad 2**

Byddwch chi’n gweld clip fideo o sgwrs gydag enillydd y Goron yn Eisteddfod Genedlaethol Caerdydd 2018, Catrin Dafydd.

1. Yn y sgwrs, mae Catrin yn dweud bod Y Gymraeg i’w chlywed yn Grangetown yn “**y dechrau un**”. Mae’r gair **un** yn cael ei ddefnyddio fel hyn, gydag ansoddair fel arfer, i bwysleisio’r **radd eithaf**, e.e. y cyntaf un, y gorau un, y talaf un (yn cyfateb i’r Saesneg *the very first, the very best, the very tallest*).

Dewiswch ansoddair addas i’w ddefnyddio gydag **un** yn y brawddegau canlynol:

1. Mae Cristiano Ronaldo yn bêl-droediwr arbennig o dda, ond Lionel Messi ydy’r \_\_\_\_\_\_\_\_\_\_\_ \_\_\_.
2. Fi oedd y rhedwr \_\_\_\_\_\_\_\_\_\_\_ \_\_\_ i orffen y marathon, ond o leiaf mi wnes i orffen!
3. Gaethon ni ddigon o dywydd braf dros yr haf eleni, ond diwrnod fy mhen-blwydd oedd y diwrnod \_\_\_\_\_\_\_\_\_\_\_ \_\_\_\_ - roedd hi’n 37 gradd.

ch. Dw i’n cael trafferth i orffen unrhyw groesair, ond yr \_\_\_\_\_\_\_\_\_\_\_\_ \_\_\_\_ ydy’r croesair sy yn *The Times*.

1. Mae Catrin yn dweud bod cofnod gyda ni o farddoniaeth Gymraeg o’r chweched ganrif. Ydych chi’n gwybod ym mha ganrif digwyddodd y pethau hyn yn hanes Cymru?

Cyfieithwyd Beibl i’r Gymraeg Gadawodd y Rhufeiniaid

Lladdwyd Llywelyn Ein Llyw Olaf Sefydlwyd y Cynulliad Cenedlaethol

Lluniwyd Cyfreithiau Hywel Dda Arweiniodd Owain Glyndŵr wrthryfel

Digwyddodd Terfysgoedd Merthyr a chrogwyd Dic Penderyn

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ yn y bedwaredd ganrif.
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ yn y ddegfed ganrif.
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ yn y drydedd ganrif ar ddeg.

ch. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ yn y bymthegfed ganrif.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ yn yr unfed ganrif ar bymtheg.

dd. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ yn y bedwaredd ganrif ar bymtheg.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ yn yr ugeinfed ganrif.

Gwyliwch y fideo a thrafodwch y cwestiynau canlynol:

1. Beth mae Catrin yn ei ddweud yn ei cherddi am y Gymraeg yn Grangetown a Threbiwt?
2. Pam mae barddoniaeth yn arbennig o addas ar gyfer y cyfryngau cymdeithasol a hysbysebion, yn ôl Catrin?
3. Beth yw’r gwahaniaeth rhwng ‘Talwrn’ a ‘Stomp’ a pham mae Catrin yn teimlo’n nerfus cyn cymryd rhan mewn Stomp?
4. Oes gan Catrin hoff fardd?

**Siaradwch**

* Oes gennych chi hoff fardd neu hoff gerdd neu gân?
* Ydych chi wedi sylwi ar farddoniaeth yn cael ei defnyddio i hysbysebu neu i werthu rhywbeth?
* Ydych chi wedi bod i weld Stomp neu Dalwrn neu unrhyw gystadleuaeth farddoni?
* Ydych chi wedi ysgrifennu barddoniaeth erioed (o unrhyw fath ac unrhyw safon)?

**Beth yw cynghanedd?**

Mae rhaid i feirdd gorau Cymru feistroli'r grefft o gynganeddu cyn rhoi cynnig ar gystadleuaeth Cadair yr Eisteddfod Genedlaethol.

Ond, beth yn union yw cynghanedd?

Yn gyfuniad o gyflythrennu ac odlau mewnol, mae’n grefft sy'n gallu cymryd blynyddoedd i'w meistroli. Mae beirdd Cymru yn cystadlu am Gadair yr Eisteddfod Genedlaethol am yr awdl orau, ble mae'n rhaid i bob llinell fod mewn cynghanedd. Tipyn o her!

Mae Gwynfor Dafydd yn dipyn o gynganeddwr ac wedi ennill Cadair Eisteddfod yr Urdd ddwy waith. Mewn fideo gafodd ei recordio i BBC Cymru Fyw yn 2017, mae Gwynfor wedi egluro'r dechneg mewn munud a hanner.

Gwyliwch y fideo a pharwch yr isod gydag enwau’r gwahanol fathau o gynghanedd (bydd angen defnyddio un disgrifiad ddwywaith):

**cyflythrennu odl fewnol odl fewnol a chyflythrennu**

|  |  |
| --- | --- |
| cynghanedd lusg |  |
| cynghanedd draws |  |
| cynghanedd groes |  |
| cynghanedd sain |  |